שוק אינטרנט משותף עם איראן וסעודיה - TheMarker Cafe
TheMarker Cafeרפי גליקFTTH Israelשוק אינטרנט משותף עם איראן וסעודיה
שוק אינטרנט משותף עם איראן וסעודיה
4 תגובות יום ראשון, 8/7/07, 20:40
הממשלה אישרה את כניסת ישראל לשוק האינטרנט המשותף עם איראן וסעודיה. בכנס דה מרקר דיברו היום דווקא על חדשנות, מענין מה ברק ונתניהו חושבים על העתיד הטכנולוגי של מדינת ישראל ואיך מחנכים לחדשנות, במדינה המטילה חוקי צנזורה על האינטרנט?
חוק חסימת אתרים באינטרנט עבר היום בוועדת השרים לעניני חקיקה, משרד התקשורת תומך בצנזורה על אתרים וועדת גרונאו מכינה מתכון בלתי ידוע לעתיד התקשורת במדינת ישראל. ספינת העתיד הטכנולוגי של מדינת ישראל שטה מכח ההתמדה ולפי נקודות ציון שנקבעו לפני שנים. אהוד ברק ובנימין נתניהו, המנהיגים השחוקים של העבר, שאמורים להתמודד על ראשות הממשלה הבאה ושבשורתם לעתיד אינה ידועה, עלולים למצא את עצמם עומדים מול ספינה ששינתה כוון .
העולם המערבי המפותח עוסק בטכנולוגיות של העתיד , כך למשל סרקוזי נשיא צרפת מקדיש את מיטב אונו ומרצו להפיכת צרפת למעצמה טכנולוגית.
אצלנו הממשלה עסוקה בהשרדות, חלק תוצאה של לחצים חיצוניים והרוב מתוך לחצים פנימיים. מאז ממשלתו של יצחק רבין המנוח אין לממשלה מטרות ברורות לשיפור החיים האזרחיים ולמחשבה ארוכת טווח על נושאי חינוך וטכנולוגיה. במרוצת השנים האלו התפתחה פוליטיזציה של השלטון הציבורי והשתלטות בעלי הון על אפיקים חשובים בצמיחה.
במדינות רבות בעולם המערבי המתקדם יש רשות תקשורת חזקה שמקיימת דיאלוג שוטף עם הציבור . כך באנגליה עם OFCOM, בצרפת עם ARCEF ובארה"ב עם ה FCC.
אצלנו, וועדת גרונאו יושבת על מדוכת העתיד הטכנולוגי של מדינת ישראל והציבור מנוע מללוות את דיוניה ושיקוליה. מדי כמה ימים אנו זוכים לספין תקשורתי שמכוון לחברי הוועדה ולא יודעים למי זה מכוון ומה המטרה ועתידן של חברות בורסאיות גדולות כמו בזק, סלקום
ואחרות יושפע מאוד מהחלטות הוועדה. חדרי הדיונים של וועדת גרונאו רוחשים ובוחשים . חברות התקשורת משתתפות במשחק. הציבור נעדר.
מה שנכון לוועדת וינוגרד נכון על אחת כמה וכמה לועדת גרונאו, שאינה עוסקת בסודות מדינה, אך דנה בעתידה הטכנולוגי של מדינת ישראל.
אנו מצפים לשמוע את דעותיהם של ראשי המפלגות והמועמדים לראשות הממשלה הבאה. הבחירה בראש הממשלה הבא צריכה לקחת בחשבון גם את אלו שאינם עוצרים את כניסת ישראל לשוק האינטרנט המשותף עם איראן וסעודיה.